Document ID: 32003R1762

Kommissionens forordning (EF) nr. 1762/2003
af 7. oktober 2003
om fastsættelse for produktionsåret 2002/03 af produktionsafgifterne for sukker
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), ændret ved Kommissionens forordning (EF) nr. 680/2002(2), særlig artikel 15, stk. 8, første led, og
ud fra følgende betragtninger:
(1) Ifølge artikel 8 i Kommissionens forordning (EF) nr. 314/2002 af 20. februar 2002 om gennemførelsesbestemmelser for kvoteordningen for sukker(3), ændret ved forordning (EF) nr. 1140/2003(4), fastsættes basisproduktionsafgifter, B-afgifter og eventuelt den i artikel 16, stk. 2, i forordning (EF) nr. 1260/2001 omhandlede koefficient for sukker, isoglucose og inulinsirup inden den 15. oktober for det foregående produktionsår.
(2) For produktionsåret 2002/03 fører det forventede samlede tab, der er konstateret i henhold til artikel 15, stk. 1 og 2, i forordning (EF) nr. 1260/2001, efter samme artikels stk. 3 og 4 til fastsættelse af beløb på 2 % for basisafgiften og 19,962 % for B-afgiften.
(3) Det forventede samlede tab, der er konstateret på grundlag af kendte oplysninger og i henhold til artikel 15, stk. 1, i forordning (EF) nr. 1260/2001, dækkes fuldt ud af indtægterne fra basisproduktionsafgifterne og B-afgifterne. Der er derfor ingen grund til for produktionsåret 2002/03 at fastsætte den koefficient, der er omhandlet i samme forordnings artikel 16, stk. 2.
(4) Forvaltningskomitéen for Sukker har ikke afgivet udtalelse inden for den af formanden fastsatte frist -
UDSTEDT FØLGENDE FORORDNING:
Artikel 1
Produktionsafgifterne for sukker fastsættes for produktionsåret 2002/03 til:
a) 12,638 EUR pr. ton hvidt sukker som basisproduktionsafgift for A-sukker og B-sukker
b) 126,139 EUR pr. ton hvidt sukker som B-afgift for B-sukker
c) 5,330 EUR pr. ton tørstof som basisproduktionsafgift for A-isoglucose og B-isoglucose
d) 55,093 EUR pr. ton tørstof som B-afgift for B-isoglucose
e) 12,638 EUR pr. ton tørstof udtrykt som sukker/isoglucoseækvivalent som basisproduktionsafgift for A-inulinsirup og B-inulinsirup
f) 126,139 EUR pr. ton tørstof udtrykt som sukker/isoglucoseækvivalent som B-afgift for B-inulinsirup.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. oktober 2003.

Labels: 15
19